cyanic-selkie/wikianc huggingface dataset:
Safa i Merva
Lokacija prije pojave islama
Jedan od najodabranijih poslanika, Ibrahim je prema Božijoj naredbi svoju suprugu Hadžeru i tek rođenog sina Ismaila, također poslanika, ostavio u dolini između ova dva mjesta. U to doba područje je bilo nenaseljeno i negostoljubivo jer nije bilo ni izvora a niti zelenila. Kada su ostali bez vode Hadžera je zbog plača svoga sina pošla u potragu za vodom. U toku te užurbane potrage, tokom koje se kretala između brežuljaka Safe i Merve, čula je glas koji ju je dozivao. Bio je to glas meleka Džibrila koji je nogom udario o tlo pri čemu je potekla voda. Izvor se održao do danas i poznat je kao Zem-Zem a užurbano kretanje između ova dva lokaliteta (obavlja se 7 puta) čini sastavni dio obreda hadždža i simbolizira Hadžerinu potragu za vodom.
Samsung
Samsung Group najveći je svjetski konglomerat sa sjedištem u glavnom gradu Južne Koreje, Seoulu.
Vodeći dio grupe je Samsung Electronics, najvećeg svjetskog proizvođača DRAM-a, NAND flash memorije, SSD-ova, televizora, hladnjaka i mobilnih uređaja.
Naziv samsung na korejskom ima značenje tri zvjezdice. Broj tri u korejskoj kulturi predstavlja pozitivno i dobro. Byung-chul Lee, osnivač grupe, na koju je snažno djelovalo korejsko društvo i ekonomija, izabrao je ovo ime 1938. u nadi da će kompanija biti jednako uspješna kao tada aktuelne i moćne japanske korporacije Mitsubishi ("tri dijamanta"), te Mitsui ("tri izvora").
Samsung ima podružnice u 58 zemalja širom svijeta. Tokom vremena, grupa se uključila u proizvodnju i preradu hrane, tekstilnu industriju, maloprodaju i mnoge druge grane. Krajem 1960-ih i sredinom 1970-ih su se uključili i u građevinarstvo i brodogradnju, a upravo ove tehničke grane potaknut će njihov daljnji rast i popularnost.
Samsung Group imao je snažan utjecaj na ekonomski razvoj, politiku, medije i kulturu Južne Koreje i bio je glavna pokretačka snaga "korejskog ekonomskog čuda". Samsung drži preko 17% BDP-a Južne Koreje (1,082 milijarda dolara).
Historija
Aristokrat Lee Byung-chul iz okruga Uiryeong osnovao je malu kompaniju Samsung Sanghoe (삼성 상회, 三星 商会) u gradu Taeguu. Firma je upošljavala četrdesetak ljudi, a u početku se bavila distribucijom prehrambenih proizvoda.
Kako je posao napredovao, Byung-chul Lee 1947. sjedište seli u glavni grad Južne Koreje, ali je naknadnim izbijanjem Korejskog rata bio prisiljen napustiti grad kako bi se preselio u mirniji Pusan, gdje je osnovao kompaniju za preradu šećera. Nakon rata, 1954. Lee Byung-chul osnovao je drugu kompaniju za preradu vune, Cheil Mojik, u Chimsan-dongu, blizu Taegua, koja je ubrzo postala najveća fabrika vune u zemlji.
Godine 1948. Lee s Cho Hongjaijem osniva Samsung Mulsan Gongsa, ali će nakon par godina prekinuti saradnju zbog razlika u stavovima o upravljanju firmom, te dvojac osniva dvije zasebne kompanije.
Reorganizacija i inovativni proizvodi
Krajem šezdesetih godina prošlog vijeka, Samsung Group, koji je postao najznačajnija korejska kompanija, s masovnim ulaganjima pokreće vlastitu elektronsku industriju i novi pogon, te se na taj način bori za prevlast i dominaciju na japanskom tržištu. Kompanija se u međuvremenu podijelila u više grana, tj. odjela: Samsung Electronics Devices Co., Samsung Electro-Mechanics Co., Samsung Corning Co. i Samsung Semiconductor & Telecommunications Co., čiji je prvi proizvod bio crno-bijeli televizor. Osamdesetih godina prošlog vijeka Samsung Electronics nastavlja ulagati u razvoj vlastitih pogona, a upravo ta ulaganja bila su ključna da Samsung izbije na samo čelo globalne elektronske industrije.
Grupa se širi nezaustavljivom brzinom, različiti proizvodni pogoni također su implementirani u inozemstvo. Godine 1982. u Portugalu je otvoreno postrojenje za montažu televizijskih uređaja, 1984. otvoreno postrojenje u New Yorku, 1985. otvoreno drugo proizvodno postrojenje u Tokiju, 1987. Samsung dolazi u Ujedinjeno Kraljevstvo, dok u SAD, tačnije u Teksas, stižu 1996. godine.
Godine 1982. proizveden je prvi Samsungov računar, SPC-1000, koji je bio dostupan samo na korejskom tržištu. Početak osamdesetih godina obilježila je Samsungova kupovina telekomunikacijske kompanije Hanguk Jeonja Tongsin čime je Samsung počeo proizvoditi telekomunikacijsku opremu, uglavnom telefone i telefax uređaje. Osnivač Samsunga, Byung Chull Lee, umro je 1987. nakon čega se kompanija podijelila na četiri glavna odjela. Ozbiljniji Samsungov rast krenuo je upravo u devedesetim godinama. Odjel za izgradnju dobio je velike poslove izgradnje u Maleziji, Tajvanu i Ujedinjenim Arapskim Emiratima, a kompanija je rasprodala i dio svojih odjela kako bi se više fokusirala na tri područja – elektroniku, građevinu i hemikalije. U to vrijeme Samsung je počeo proizvoditi memorijske čipove i hard diskove za računare.
Međunarodna ekspanzija, saradnje i sporazumi
Počevši od 1990. Samsung se neprekidno širi na globalnom nivou. Samsungova građevinska podružnica u tom periodu potpisuje ugovor za izgradnju jednog od dva Petronas tornja u Maleziji, Taipei 101 na Tajvanu i Burj Khalife u Ujedinjenim Arapskim Emiratima.
Godine 1993. Lee Kun-hee, predsjednik upravnog odbora, usredotočiće se uglavnom na tri sektora: elektroniku, inženjering i hemiju. Od 1992. Samsung je postao najveći proizvođač memorijskih čipova na svijetu i drugi najveći proizvođač čipova nakon Intela. Godine 1995. Samsung je napravio svoj prvi LCD ekran, a deset godina kasnije postaje najveći proizvođač ekrana s tekućim kristalima.
Godine 2006. Sony i Samsung zajedno osnivaju S-LCD Korporaciju kako bi se osigurala ponuda oba proizvođača. U poređenju s drugim velikim korejskim kompanijama, Samsung je preživio azijsku finansijsku krizu 1997. Kompanija je Renaultu prodala samo Samsung Motor. Od 2010. Renault Samsung je u 80,1% vlasništvu Renaulta, a preostalih 19,9% u vlasništvu Samsunga. Uz to, kompanija je od 1980. napravila niz aviona. Godine 1999. osniva se Korea Aerospace Industries (KAI), što je rezultat spajanja tadašnja četiri velika nacionalna svemirska odjela i to: Samsung Aerospacea, Daewoo Heavy Industrieas, Hyundai Spazie i Aircraft Companyja. Samsung i dalje proizvodi avione i gasne turbine.
Razvoj elektronske industrije
Godine 2001. Samsung Techwin postao je jedini dobavljač modula sagorijevanja za turboventilatorski motor Rolls-Royce Trent 900, koji se koristi na Airbusu A380, najvećem putničkom avionu na svijetu. U junu 2009. Samsung je lansirao Galaxy, vodeću liniju Android pametnih telefona i tableta. Godine 2010. objavio je desetogodišnju strategiju razvoja, usmjerenu na pet vrsta aktivnosti. Jedno od njih je istraživanje biofarmaceutike, u koju je kompanija uložila 2,1 milijardu korejskih vona.
Godine 2011. Samsung Electronics prodao je svoj hard-disk pogon kompaniji Seagate u SAD-u. U prvom tromjesečju 2012. postao je najveći svjetski proizvođač mobitela po prodanim jedinicama, nadmašivši Nokiju, koja je na tržištu bila vodeća od 1998. Dana 21. augusta 2012. Samsung potvrđuje svoju namjeru da izvrši velika ulaganja, od 3 do 4 milijarde dolara, kako bi se polovica pogona za proizvodnju čipova u Austinu transformirala u profitabilniji pogon. Kompanija također tvrdi da revidira 250 kineskih kompanija, njezinih ekskluzivnih dobavljača, kako bi provjerila jesu li zaposlena djeca mlađa od 16 godina.
Dana 14. marta 2013. Samsung predstavlja novi pametni telefon linije Galaxy: Galaxy S4. Nakon Appleove žalbe, američki je sud 24. augusta 2012. osudio Samsung da Appleu plati odštetu od 1,05 milijardi američkih dolara zbog krađe intelektualnog vlasništva šest njihovih patenata. Sud je nadalje presudio da Apple nije kršio Samsungove patente. Kompanija odbacuje odluku suda izjavivši da bi presuda mogla naštetiti inovacijama u mobilnoj industriji. Kasnije je drugom presudom južnokorejskog suda utvrđeno da su obje kompanije krive za međusobno kršenje intelektualnog vlasništva. U međuvremenu Samsungove dionice pale su za 7,7%, što je rezultiralo najvećim padom dionica od 24. oktobra 2008., na 1.177.000 korejskih vona. Apple tad pokušava izlobirati zabranu prodaje osam Samsungovih telefona u Sjedinjenim Državama, no na sudu njhov zahtjev biva odbijen. Tokom 2013. tehničari kompanije Samsung otkrili su da bi neke veš-mašine namijenjene australijskom tržištu konstruirane između 2010. i 2013, u uslovima pregrijavanja unutrašnjih kablova, mogle uzrokovati sigurnosni rizik, poput stvaranja iskri ili potencijalno zapaljenje. Naposljetku, kompanija obavještava kupce o incidentu putem medija, pozivajući ih da se obrate njihovoj ovlaštenoj službi za pomoć kako bi dobili besplatnu opravku ili zamjenu za druge modele.
Godine 2014. predstavljena je šesta nova serija Samsung Smart TV-a sa zakrivljenim Full HD panelima; u televizijskom polju to je jedna od najvažnijih inovacija Samsunga. Zakrivljenu tehnologiju Samsung prvi put na pametnim telefonima upotrebljava na Note Edgeu i Gear S-u, oba telefona imaju zakrivljeni AMOLED ekran.
Dana 12. aprila 2015. Samsung predstavlja S6 Edge, te je ovaj telefon prepoznat kao najbolji pametni telefon na Mobile World Congressu 2015, gdje Samsung dobija preko 80 nagrada.
U oktobru 2016. Samsung je bio prisiljen nakratko se povući sa tržišta nakon višestrukih incidenata sa Galaxyjem Note 7. Tada dionice na burzi padaju za vrijednost od 8 procenata. Galaxy Note 7 ujedno je bio i prvi telefon koji je ponudio mogućnost prepoznavanja šarenice oka kao metodu otključavanja.
Dana 29. marta 2017. u New Yorku je predstavljen novi model pametnog telefona, Galaxy S8, prvi Samsungov pametni telefon bez fizičkih tipki u blizini ekrana. Poslije ovog modela na red dolazi Galaxy Note 8 i on se na tržištu pojavio sredinom septembra 2017.
Dana 20. februara 2019. predstavljen je prvi Samsung Fold, preklopni pametni telefon U aprilu 2019. predstavljanje pametnog telefona odgađa se zbog niza značajnih problema s ekranom koji su se pojavili tokom nekih recenzija i prvih dojmova o modelima koji su poslani recenzentima i novinarima. Samsung je najavio da će datum distribucije (koji je trebao biti krajem aprila) biti pomaknut na kasniji datum. Prodaja pametnog telefona započela je 6. septembra 2019. u Južnoj Koreji, a u Evropi model se pojavio sredinom mjeseca decembra.
Podružnice grupa
Samsung obuhvata približno 80 kompanija, s raznolikim sektorskim granama kao što su građevinarstvo, potrošačka elektronika, finansijske usluge, brodogradnja i medicinske usluge.
Godine 2009. Samsung je zabilježio konsolidiranu prodaju od 220 milijardi korejskih vona (približno 156,4 milijarde eura). U 2010. Samsung je zabilježio ukupni prihod od 280 milijardi KRW (približno 234 milijarde EUR) i dobit od 30 bilijuna KRW (25 milijardi EUR). Ti iznosi ne uključuju prihode od svih Samsungovih podružnica sa sjedištem izvan Južne Koreje.
Royal Dutch Shell
Samsung Heavy Industries bit će jedini dobavljač skladišta ukapljenog prirodnog plina (LNG) vrijednog 50 milijardi dolara za Royal Dutch Shell tokom sljedećih 15 godina. Shell je predstavio planove za izgradnju prve plutajuće platforme za ukapljeni prirodni plin (FLNG) na svijetu. U oktobru 2012. u brodogradilištu Samsung Heavy Industries, na otoku Geoje u Južnoj Koreji, započeli su radovi na "plutajućem brodu" koji će, kad bude izgrađen, težiti 600.000 tona, te će važiti za najveći brod na svijetu (šest puta veći od najvećeg američkog nosača aviona).
Vlada Ujedinjenih Arapskih Emirata
Konzorcij južnokorejskih kompanija, uključujući Samsung, Korea Electric Power Corporation i Hyundai, potpisao je ugovor vrijedan 40 milijardi dolara za izgradnju nuklearnih elektrana u Ujedinjenim Arapskim Emiratima.
Vlada Ontarija
Vlada kanadske pokrajine Ontario potpisala je jedan od najvećih projekata obnovljive energije na svijetu, potpisavši ugovor s grupom Samsung vrijedan 6,6 milijardi dolara za dodatnih 2500 MW nove obnovljive energije vjetra i sunca.
Centar za medicinu Samsung
Samsung godišnje donira približno 100 miliona američkih dolara Samsung Medical Centru, neprofitnom agentu zdravstvene zaštite koji je osnovala grupacija Samsung 1994. godine. Samsung medicinski centar uključuje bolnicu Samsung u Seoulu, bolnicu Kangbook Samsung, bolnicu Samsung Changwon, Samsung centar za kancerogene bolesti i Samsung naučnoistraživački centar. Centar za kancerogene bolesti kojim upravlja Samsung, smješten u Seoulu, najveći je centar za liječenje karcinoma na području čitave Azije.
Sportski centar "Angelo Moratti"
Sportski centar "Angelo Moratti" je trening kompleks nogometnog kluba Inter. Nalazi se blizu Appiano Gentile-a, sela u provinciji Como, oko 40 km sjeverozapadno od Milana. Otvoren je 1961. godine od strane velikog Interovog predsjednika Angela Morattija, i Helenija Herrere, trenera koji je s Interom osvojio dvije titule Lige Prvaka.
Za ovaj kompleks se koristi i naziv "Pinetina".
Lipovac (Gradina)
Lipovac je naseljeno mjesto u sastavu općine Gradina, Virovitičko-podravska županija, Republika Hrvatska.
Sportski centar "Angelo Moratti"
Trening kompleks
Trening kompleks se nalazi pored golf kluba "La Pinetina", jugozapadno od Appianio Gentilea. Najbolji način da se do tamo dođe jeste vožnja autom po autoputu A9.
Lipovac (Gradina)
Historija
Do teritorijalne reorganizacije u Hrvatskoj nalazio se u sastavu stare općine Virovitica.
Sjeverovci
Sjeverovci su naseljeno mjesto u općini Kozarska Dubica, Bosna i Hercegovina.
Sportski centar "Angelo Moratti"
Tereni
Sportski centar "Angelo Moratti" se sastoji od trinaest terena. Deset terena je normalne veličine, od čega su dva od umjetne trave koja posjeduje pokretnu strukturu koja ga štiti od snijega ili kiše. Također, postoji i "kavez", teren koji je veličine 48x26 metara, a okružen je ogradom, kako bi lopta ostala u igri.
Dvorane
Kompleks sadrži i dvije dvorane veličine 250m2 i 100m2 koje posjeduju najbolju opremu za vježbanje, prostoriju za medicinske preglede, fizioterapiju i masažu, bazen te jacuzzi, kao i tri svlačionice i dvije ostave.
Glavna zgrada
Na prvom spratu glavne zgrade se nalaze 24 dvokrevetne sobe i dvije jednokrevetne za igrače tokom priprema, kao i za karantin prije određenih utakmica, sobu za igre, sobu za sastanke, te televizijski studio u kojem se nalazi Inter Channel. U prizemlju se nalazi veliko predsoblje sa stolovima za doručak i foteljama, kuhinja, restoran i prostorija za press-konferencije koja može primiti preko 30 novinara.
Lipovac (Gradina)
Stanovništvo
Napomena: ''Iskazuje se od 1869. Do 1921. iskazivano pod imenom Srakovac, od 1948. do 1981. pod imenom Miljanovićevo, a u 1931. i 1991. pod imenom Hadžićevo. Do 1921. iskazivano kao dio naselja, a od 1931. kao naselje. U 2001. povećano za područje naselja Mitrovica Gradinska koje je prestalo postojati. Od 1880. do 1991. sadrži podatke za to naselje.''
Popis 1991.
Na popisu stanovništva 1991. godine, naseljeno mjesto Lipovac je imalo 304 stanovnika, sljedećeg nacionalnog sastava:
Popis 1910.
Napomena: Podaci za bivše naselje Mitrovica Gradinska iskazani su u tom bivšem naselju.
Kvantna nanonauka
Kvantna nanonauka je osnovna istraživačka oblast na razmeđu nauke o nanorazmjeri i kvantne nauke koja stvara razumijevanje koje omogućava razvoj nanotehnologije. Koristi kvantnu mehaniku za istraživanje i upotrebu koherentnih kvantnih efekata u projektovanim nanostrukturama. Ovo bi na kraju moglo dovesti do dizajna novih tipova nanouređaja i materijala nanoskopske razmjere, gdje se funkcionalnost i struktura kvantnih nanouređaja opisuju kroz kvantne fenomene kao što su superpozicija i isprepletanje. Sa rastućim radom na realizaciji kvantnog računarstva, kvant je dobio novo značenje koje opisuje efekte na ovoj skali. Trenutni kvant se odnosi na kvantno mehaničke fenomene superpozicije, isprepletenosti i kvantne koherencije koji su konstruirani umjesto fenomena koji se javljaju u prirodi.
Koherencija
Kvantna nanoznanost istražuje i koristi koherentne kvantne efekte u projektovanim nanostrukturama. Koherencija je svojstvo kvantnog sistema koje omogućava predviđanje njegove evolucije u vremenu, nakon što je pripremljen u superpoziciji različitih kvantnih stanja. Ovo svojstvo je važno kada neko namjerava da koristi sistem za specifične zadatke, kao što je izvođenje niza logičkih operacija u kvantnom računaru. Kvantna koherentnost je krhka i lahko se može izgubiti ako sistem postane preveliki ili je podvrgnut nekontroliranoj interakciji sa okolinom. Funkcionalnost omogućena za kvantnu koherenciju obećava stvaranje mogućih disruptivnih tehnologija kao što su kvantno računanje, kvantna komunikacija, kvantna simulacija i kvantni senzing. Koherentni kvantni efekti na nanoskali su relativno nepoznata teritorija. Stoga je polje kvantne nanoznanosti posebno među osnovnim naukama jer pruža put do ove granice ljudskog znanja.
Kvantna koherencija je u samom srcu kvantne nanoznanosti. Cilj polja je manipulisati i iskoristiti kvantno koherentnu funkcionalnost. Veliki dio kvantne nanoznanosti posvećen je razumijevanju mehanizama dekoherencije kako bi se očuvala i maksimizirala koherentnost.
Superpozicija
Superpozicija je kvantna pojava u kojoj entitet može istovremeno postojati u dva stanja. Klasičan opis je misaoni eksperiment Schroedingerove mačke. U ovom eksperimentu gedanken, mačka može biti i živa i mrtva dok se stanje mačke stvarno ne posmatra.
Zapletanje
Isprepletenost može povezati kvantna stanja dva ili više objekata na bilo kojoj udaljenosti. Zapetljanost leži u srcu kvantne teleportacije i kvantne komunikacije.
Omogućavanje sastavnih dijelova
link=//upload.wikimedia.org/wikipedia/commons/thumb/a/ac/Quantum_nanoscience_-_enabling_constituents.jpg/220px-Quantum_nanoscience_-_enabling_constituents.jpg|mini| Omogućujući sastojci: materijali, alati, uređaji i istraživanje kvantnosti koji su u potrazi za kvantnom koherentnom funkcionalnošću dio su kvantne nanoznanosti. Potraga za funkcionalnošću omogućenom kvantnom koherencijom uključuje polja koja omogućavaju kvantna nanonaučna istraživanja, kao što su materijali i alati koji su usmjereni ka cilju postizanja funkcionalnosti omogućene koherencijom. Elementi kvantnosti, materijali, alati i proizvodnja su svi kvantni i/ili nano. Kvantna nanoznanost može ih uključiti sve dok su u potrazi za kvantnom koherentnom funkcionalnošću.
Primjene
link=//upload.wikimedia.org/wikipedia/commons/thumb/0/0e/Technology_applications_of_quantum_nanoscience.jpg/220px-Technology_applications_of_quantum_nanoscience.jpg|mini| Kvantna nanonauka je temelj za kvantne nanotehnologije, a nove kvantne nanotehnologije stvaraju nove mogućnosti za istraživanje u kvantnoj nanonauci.
Skupštine kantona Federacije Bosne i Hercegovine
Ovlasti
Skupština kantona priprema i dvotrećinskom većinom usvaja kantonalni ustav, donosi ostale propise za izvršavanje kantonalnih nadležnosti i usvaja budžet kantona i donosi zakone o oporezivanju i na druge načine osigurava potrebno finansiranje. Nakon izbora Skupština bira izvršnu vlast odnosno Vladu kantona, Predsjednika Vlade kantona i ministre.
Tabela
Brojčano stanje po strankama u skupštinama nakon što je CIKBiH potvrdio rezultate izbora dana 1. novembra 2022.
Napomene
<references group="lower-alpha" responsive="1">
IC 4829
IC 4829 (također poznat kao ESO 184-31 i PGC 62902) je spiralna galaksija koja je udaljena oko 166 miliona sg od Zemlje i nalazi se u sazviježđu Teleskop. Najveći prečnik je 1,90 (92 hiljade sg) a najmanji 0,4 uglovnih minuta (19 hiljada sg). Prvo otkriće je napravio DeLisle Stewart 16. septembra 1901. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Brigade NOV Srbije
Tokom Narodnooslobodilačke borbe naroda Jugoslavije, od 1941. do 1945. godine u okviru Narodnooslobodilačke vojske Juguoslavije formirano je ukupno 41 brigada na području Srbije pod zapovjedništvom Glavnog štaba NOV Srbije od kojih je 29 nosilo naziv srpski.
Treća srpska brigada dobila je naziv  udarna , proglašena je za proletersku i odlikovana Ordenom narodnog heroja. Najviše srpska brigada formirano je 1944, po ponovnom razbuktavanju oružane borbe nakon 1941. godine.
Branko Mamula
mini|250px|Ulaz u bivšu "Mamulinu vilu" u Opatiji 1991. godine, na kojem piše Mamula is gone. Branko Mamula (Slavsko Polje, kod Vrginmosta, 30. 5. 1921 - Tivat, 20. 10. 2021), admiral flote, načelnik Generalštaba Jugoslavenske narodne armije od 1979. do 1982. i bivši savezni sekretar za narodnu odbranu SFR Jugoslavije od 1982. do 1988. godine.
Citati
"Ako budemo morali pribjeći represivnim mjerama - uključujući vojnu silu, uvjereni smo da će SFR Jugoslavija biti sposobna kontrolirati situaciju u svojim granicama."" Admiral Branko Mamula 1990. godine.
''"Konfederativni prijedlog Slovenije i Hrvatske nije prihvatljiv, jer stvaranje nacionalnih država Srba ili Hrvata nije moguće bez krvoprolića, čak ni s njime. Admiral Branko Mamula 1990. godine.
"Vukovar se uopće nije morao dogoditi, to je bio džep, kao i Osijek, koji se morao zaobići. JNA je imala sasvim dovoljno snaga da iz najmanje dva smjera stigne do Zagreba, tamo su se stvari i rješavale. Porazna je bila politika da JNA stane na etničke granice Srba i da se ratuje s Hrvatima. Dugoročno to nije bila nikakva strategija, trebalo je na vrijeme deblokirati vojarne JNA u Hrvatskoj, razoružati sve paravojne formacije i onda pregovarati, što bi imalo kao posljedicu i odlaganje i međunarodnog priznanja Slovenije. Rat JNA oko Dubrovnika najmanje je jasan i logičan, sramota je što je sve tamo napravljeno." Admiral Branko Mamula 2011. godine
"Nije se smjelo dopustiti Miloševiću da Armiju povuče na tzv. srpske granice u Hrvatskoj, pa odatle u BiH, u Srbiju. Nije mu se smjelo dopustiti da raspolaže njezinom golemom opremom, naoružanjem i kadrovima koje je, naposljetku, zloupotrijebio." Admiral Branko Mamula 2011. godine
Vanjski linkovi
Barun general topništva Lazar Mamula (1795. - 1878.) (predak admirala Mamule).
Vuk Kotromanić (čvor)
Više osoba u srednjovjekovnoj Bosni nosilo je ime Vuk Kotromanić
Potoci (čvor)
Potoci se može odnositi na:
Javor (Žumberak)
Historija
Do teritorijalne reorganizacije u Hrvatskoj nalazio se u sastavu stare općine Jastrebarsko.
Stanovništvo
Na popisu stanovništva 2011. godine, Javor je imao 10 stanovnika.
Popis 1991.
Na popisu stanovništva 1991. godine, naseljeno mjesto Javor je imalo 40 stanovnika, sljedećeg nacionalnog sastava:
Košarkaška reprezentacija Norveške
Košarkaška reprezentacija Norveške (novreški: Norge herrelandslag i basketball) predstavlja Norvešku na međunarodnim košarkaškim takmičenjima i njom upravlja Košarkaški savez Norveške. Norveška je trenutno na 84. mjestu na FIBA svjetskom poretku.
Norveška nikada u prošlosti nije imala veliki uspjeh na međunarodnoj sceni. One su jedna od rijetkih evropskih zemalja do danas koja se nikada nije kvalifikovala za neko od najboljih međunarodnih košarkaških takmičenja, kao što su EuroBasket ili FIBA Svjetsko prvenstvo.
IC 3202
IC 3202 (također poznat kao PGC 3089316) je eliptična galaksija koja je udaljena oko 1098506880,0 sg od Zemlje i nalazi se u sazviježđu Berenikina kosa. Najveći prečnik je 0,30 (96 hiljada sg) a najmanji 0,3 uglovnih minuta (96 hiljada sg). Prvo otkriće je napravio Charles Joseph Etienne Wolf 23. marta 1903. godine.
Operativna grupa Istočna Bosna
Operativna grupa Istočna Bosna, je bila operativna grupa koja je početkom rata u Bosni i Hercegovini objedinjavala vojne jedinice Armije Republike Bosne i Hercegovine sa područja Goražda i ostalih slobodnih teritorija Istočne Bosne. Formirana je 1. novembra 1992. godine sa ciljem da uveže već formirane vojne jedinice tog kraja i odbrani bošnjački narod i slobodne teritorije. Komanda operativne grupe tokom cijelog njenog postojanja je bila u Goraždu a njen prvi komandant je bio Ferid Buljubašić.
Operativna grupa je bila preteča buduće 81. divizije Armije RBiH formirane početkom 1995. godine.
Historija
Početkom rata u Bosni i Hercegovini u Istočnoj Bosni dolazi do formiranja vojnih jedinica koje vremenom okrupnjavaju tako da je već u maju i junu 1992. godine na ovim prostorima formirano 6 brigada: 1. fočanska, 1. drinska, 31. drinska udarna, 43. drinska, 1. rogatička i 1. višegradska brigada. S obzirom da su ove teritorije potpadale pod zonu odgovornosti 1. korpus Armije RBiH a imajući u vidu da se komanda i većina snaga korpusa nalazila u opkoljenom Sarajevu, osjećala se potreba za formiranjem operativne grupe koja bi bila spona između jedinica na terenu i komande Korpusa. Na tragu toga je u Goraždu 1. novembra 1992. godine formirana Operativna grupa Istočna Bosna. Prema odluci Štaba Vrhovne komande Armije RBiH od 22.10.1992. godine, uz TG Visoko i TG Igman i OG Istočna Bosna, koja treba da se formira, činiće sastav 1. korpusa ARBiH.
1. fočanska brigada izašla je iz sastava IBOG-a prilikom formiranja OG Igman, a 285. lahka brigada 8. oktobra 1994. kada je ušla u sastav Operativne grupe 8 2. korpusa.
Naredbom predsjednika Predsjedništva RBiH od 13. januara 1995. godine formirana je komanda 81. divizije čime je ova OG preimenovana u 81. diviziju Armije RBiH.
Mitrovica Gradinska
Mitrovica Gradinska je bivše naseljeno mjesto u sastavu općine Gradina, Virovitičko-podravska županija, Republika Hrvatska.
Stanovništvo
Napomena: ''Iskazuje se od 1880. U 1880. i 1890. iskazivano pod imenom Mitrovac, a od 1900. do 1921. pod imenom Mitrovica. Do 1921. iskazivano kao dio naselja, a od 1931. kao naselje. U 2001. pripojeno naselju Lipovac. Vidi napomenu pod Lipovac.''
Popis 1991.
Na popisu stanovništva 1991. godine, naseljeno mjesto Mitrovica Gradinska je imalo 152 stanovnika, sljedećeg nacionalnog sastava:
Prva nogometna liga Federacije Bosne i Hercegovine 2004/2005.
Prva nogometna liga Federacije Bosne i Hercegovine 2004/2005. je bila peta sezona Prve nogometne liga Federacije Bosne i Hercegovine. U ligi se takmičilo 16 klubova.
Pobjednik ove sezone je bilo Jedinstvo iz Bihaća, te tako ostvarilo plasman u Premijer ligu. Drugoplasirani je bio Velež Mostar sa tri boda zaostatka. Iz lige su ispali Kiseljak, Drinovci i Radnik Hadžići.
Podturen
Podturen (mađ. Bottornya) je naseljeno mjesto i općina u Hrvatskoj, u Međimurskoj županiji.
Historija
Do teritorijalne reorganizacije u Hrvatskoj nalazio se u sastavu stare općine Čakovec.
Stanovništvo
Na popisu stanovništva 2011. godine, općina Podturen je imala 3.873 stanovnika, od čega u samom Podturnu 1.365.
Općina Podturen
Napomena: ''Nastala iz stare općine Čakovec. Od 1857. do 1921. te u 1981. i 1991. dio podataka sadržan je u općini Vratišinec.''
Taylor Swift
Taylor Alison Swift (rođena 13. decembra 1989) je američka pjevačica i kantautorica. Njen narativni liricizam, koji uglavnom ima inspiraciju iz njenog ličnog života i iskustava, dobio je značajne pohvale kritičara i medijsku pokrivenost. Dobitnica je 11 nagrada Grammy, od čega su tri za album godine (Fearless, 1989 i Folklore), nagrade Emmy, 40 American Music Awards nagrada, 29 Billboardovih muzičkih nagrada, kao i 84 Guinessova svjetska rekorda. Časopisi Rolling Stone i Billboard proglasili su je među najboljim umjetnicima svoje generacije, a 2019. godine je proglašena umjetnicom desetljeća na dodjeli Američkih muzičkih nagrada.
Biografija
Rođena je 13. decembra 1989. godine u Pennsylvaniji, a 2004. godine preselila se u Nashville (Tennessee) – kako bi imala uspješniju karijeru u kantri-muzici (primarni žanr joj je pop, a ostali rok, folk i alternativna muzika). Na muzičku scenu žanra kantri stigla je eponimnim debi studijskim albumom 2006. godine, na kojem su se našli singlovi "Teardrops on My Guitar" i "Our Song". Swift je stekla mejnstrim popularnost drugim studijskim albumom, Fearless (2008); ovaj album je kantri-pop. Uz singlove "Love Story" i "You Belong with Me" koji su bili među top pet, RIAA je certifikovala Fearless kao dijamantski album. U Swiftinom trećem studijskom albumu, Speak Now (2010), pomiješani su kantri i pop sa elementima roka i imao je singlove "Mine" i "Back to December" među top deset.
Crpeći inspiraciju iz raznih pop, rok i elektronskih žanrova, Swiftin četvrti studijski album Red (2012) udaljio je od njenih kantri korijena. Potpuno je prešla na pop žanr novim sint-pop albumom, petim studijskim, naslovljenim 1989 (2014); elektropop zvuk bio je prisutan i na njena sljedeća dva studijska albuma, Reputation (2017) i Lover (2019), od kojih su oba bila urbanog i retro stila. Četiri albuma su iznijela niz internacionalnih top pet singlova, uključujući "We Are Never Ever Getting Back Together", "I Knew You Were Trouble", "Shake It Off", "Blank Space", "Bad Blood", "Look What You Made Me Do", "Me!" i "You Need to Calm Down". Swift je eksperimentirala s folkom i alternativnim rokom na naredna dva studijska albuma "Folklore" i "Evermore" (oba 2020); glavne numere, "Cardigan" i "Willow", našle su se na vrhovima ljestica širom svijeta. Takođe je objavila pozitivno kritikovane dokumentarce Miss Americana i Folklore: The Long Pond Studio Sessions, iste godine. 2022. godine izdaje svoj deseti studijski album Midnights koji obara rekorde njene karijere za najviše prodanih primjeraka albuma tokom prve sedmice (1.45 miliona primjeraka), koji je do tad držao njezin peti studijski album 1989 koji je u svojoj prvoj sedmici prodat u 1.2 miliona primjeraka. Midnights je također oborio i mnoge rekorde na streaming platformama, uključujući i one na platformi Spotify.
Prodala je preko 200 miliona nosača zvuka širom svijeta i stoga se smatra jednom od najprodavanijih muzičarki. Od osvojenih nagrada – ima 11 Grammyja (uključujući tri pobjede u kategoriji za album godine: 2010, 2016. i 2021), nagradu Emmy, dvije nagrade Brit, 11 MTV video muzičkih nagrada (uključujući dvije pobjede u kategoriji za spot godine), 12 nagrada CMA, 25 Muzičkih nagrada Billboard (najviše pobjeda kao ženski izvođač), 32 Američke muzičke nagrade (najviše pobjeda kao izvođač); te 35 Ginisovih rekorda. Završila je na osmom mjestu Billboardove liste najvećih umjetnika svih vremena (2019) i našla na Rolling Stoneovoj listi 100 najvećih tekstopisaca svih vremena (2015). Swift je bila i na raznim listama koje rangiraju moćne osobe, kao što je Timeova godišnja lista 100 najutjecajnijih ljudi na svijetu (2010, 2015. i 2019). Imenovana je za ženu decenije (2010-e) od strane Billboarda i za umjetnika decenije (također 2010-e) od strane "Američkih muzičkih nagrada" (, AMAs).
Poznata je pod pseudonimom 'Nils Sjöberg'.
Queen Rocks
Queen Rocks je kompilacijski album britanske rock grupe "Queen" objavljen 3. novembra 1997. godine. Sadrži ukupno 18 pjesama uključujući i neke od hitova grupe. Album je poseban po tome što su gotovo sve pjesme u svojim punim album verzijama što nije slučaj sa drugim kompilacijama. Uz dobro poznate hard rock kompozicije Queena na albumu se nalazi i jedini zajednički studijski snimak preostale trojice članova grupe "No One But You (Only The Good Die Young)" koji je izdan i kao singl, te je posvećen svima onima koji su prerano napustili ovaj svijet: Freddie Mercury, Princeza Diana, John Lennon, Jimi Hendrix, Kurt Cobain, Keith Moon, Elvis Presley, Janis Joplin, Jim Morrison, Bob Marley i dr.
Lug Gradinski
Lug Gradinski je naseljeno mjesto u sastavu općine Gradina, Virovitičko-podravska županija, Republika Hrvatska.
Historija
Do teritorijalne reorganizacije u Hrvatskoj nalazio se u sastavu stare općine Virovitica.
Stanovništvo
Na popisu stanovništva 2011. godine, Lug Gradinski je imao 72 stanovnika.
Napomena: ''Iskazuje se od 1880., i to do 1910. kao dio naselja, a dalje kao naselje. Do 1900. iskazivano pod imenom Lug.''
Popis 1991.
Na popisu stanovništva 1991. godine, naseljeno mjesto Lug Gradinski je imalo 139 stanovnika, sljedećeg nacionalnog sastava:
Barokna muzika
Barokna muzika jeste period ili stil zapadne umjetničke muzike komponovane od približno 1600. do 1750. godine Ovu eru prati era renesansne muzike, a za njom je slijedila klasična era, s galantnim stilom koji je obilježio prijelaz između baroknog i klasičnog doba. Razdoblje baroka podijeljeno je u tri glavne faze: ranu, srednju i kasnu. Preklapajući se vremenski, oni se konvencionalno datiraju od 1580. do 1650., od 1630. do 1700. i od 1680. do 1750. godine. Barokna muzika čini glavni dio kanona " klasične muzike ", a sada se široko proučava, izvodi i sluša. Izraz " barok " potječe od portugalske riječi barroco, što znači "neispravni biser ". Ključni kompozitori barokne ere su Johann Sebastian Bach, Antonio Vivaldi, George Frideric Handel, Claudio Monteverdi, Domenico Scarlatti, Alessandro Scarlatti, Henry Purcell, Georg Philipp Telemann, Jean-Baptiste Lully, Jean-Philippe Rameau, Marc-Antoine Charpentier, Arcangelo Corelli, François Couperin, Giuseppe Tartini, Heinrich Schütz, Dieterich Buxtehude i drugi. mini| [[Johann Sebastian Bach, 1748]] mini| [[Claudio Monteverdi 1640]] lijevo|mini| Jean-Baptiste Lully, slikar Paul Mignard mini| [[Georg Friedrich Händel|George Frideric Handel]] Djelo Georgea Friderica Handela, Johanna Sebastiana Bacha i njihovih suvremenika, uključujući Domenica Scarlattija, Antonija Vivaldija, Jean-Philippea Rameaua, Georga Philippa Telemanna i druge, unaprijedilo je doba baroka do vrhunca.
Moj mali poni (2. sezona)
Druga sezona animirane televizijske serije Moj mali poni, koju je razvila Lauren Faust, originalno je bila prikazana na kanalu The Hub u SAD-u. Serija se bazira na Hasbrovu liniju igračaka My Little Pony i također je poznata kao "Generacija 4". Sezona je završila 21. aprila 2012.
Nakon prve sezone, jednorog Ponoćna Iskra se sprijateljila sa svim ponijima Ponivila, pogotovo sa šest prijateljica Rozetom, Tihanom, Jabuklinom, Divnom i Šarenlotom, koji predstavljaju šest elemenata sklada. U prvoj epizodi sezone, zlobni drakonekis (zmaj-konj) Nesloga otme elemente koje poniji vrate. Ostatak sezone, poniji šire prijateljstvo diljem Ekvestrije. Na kraju sezone Iskra svima otkrije da ima brata (Sjajnog Viteza), koji se vjenča s Princezom Kadensom, ali se Kraljica Chrysalis, vođa Promjenjivaca, pretvorila u Kadensu da otme ljubav cijelog Kraljevstva Kanterlota. Na kraju ju poniji zaustave i Princeza Kadensa i Sjajni Vitez nastave vladati Kanterlotom.
Koncept
Hasbro je odabrao animatoricu Lauren Faust kao kreativnu direktoricu i izvršnog producenta za seriju. Faust je htjela izazvati "ženskastu" narav franšize My Little Pony, i zato je smislila zanimljivije likove i uzbudljivije događaje i mjesta, dok je koristila prijedloge Hasbra za marketing linije igračaka. Od druge sezone, i sezona nakon, E/I ("educational and informational" ) sadržaj više nije bio korišten, i bio je zamijenjen TV/Y sadržajem, stvoren za djecu s 2 godine i više.
Produkcija
Lauren Faust napustila je ekipu nakon kraja prve sezone. U drugoj sezoni dobila je zaslugu konsultantskog producenta. Njen rad na drugoj sezoni uglavnom je bio stvaranje scenarija i priča, i nakon kraja sezona nije nastavila raditi na seriji. Iako ih je napustila, želi radnicima koji su ostali sreću, uz to je i rekla "Praznine koje sam ostavila popunjavaju isti nevjerovatni umjetnici, pisci i režiseri koji su vam donijeli prvu sezonu. Sigurna sam da će serija biti zabavna kao i uvijek".
Jupp Heynckes
Josef "Jupp" Heynckes bivši je njemački nogometni trener i nekadašnji nogometaš. Kao igrač proveo je veći dio karijere kao napadač Borussije Mönchengladbach u njenoj zlatnoj eri 1960-ih i 1970-ih, gdje je osvojio mnoga državna prvenstva i DFB-Pokal, kao i Kup UEFA. U tom periodu tim je igrao u svom jedinom finalu Kupa evropskih šampiona 1977. godine, izgubivši od Liverpoola. Četvrti je strijelac sa najviše golova u historiji Bundeslige, sa 220 golova. Bio je član reprezentacije Zapadne Njemačke koja je u prvoj polovini 1970-ih osvojila Evropsko i Svjetsko prvenstvo.
Kao trener, Heynckes je sa minhenskim Bayernom osvojio četiri naslova u Bundesligi i dvije Lige prvaka; sa Real Madridom 1998. i Bayernom 2013. godine.
Igrački
Borussia Mönchengladbach
Zapadna Njemačka
Trenerski
Real Madrid
Schalke 04
Gračenica
Hrvatska:
Jezernice (Žumberak)
Jezernice su naseljeno mjesto u sastavu općine Žumberak, Zagrebačka županija, Republika Hrvatska.
Historija
Do teritorijalne reorganizacije u Hrvatskoj nalazile su se u sastavu stare općine Jastrebarsko.
Stanovništvo
Na popisu stanovništva 2011. godine, Jezernice nisu imale stanovnika.
Napomena: ''Od 1991. bez stanovnika.''
Popis 1991.
Na popisu stanovništva 1991. godine, naseljeno mjesto Jezernice nije imalo stanovnika.
Donja Gračenica
Donja Gračenica je naseljeno mjesto u sastavu grada Popovače, Sisačko-moslavačka županija, Republika Hrvatska.
Historija
Do teritorijalne reorganizacije u Hrvatskoj nalazila se u sastavu stare općine Kutina.
Stanovništvo
Na popisu stanovništva 2011. godine, Donja Gračenica je imala 805 stanovnika.
Napomena: ''Do 1931. iskazivano pod imenom Gračenica.''
Popis 1991.
Na popisu stanovništva 1991. godine, naseljeno mjesto Donja Gračenica je imalo 794 stanovnika, sljedećeg nacionalnog sastava:
Blackpool FC
Blackpool Football Club je profesionalni nogometni klub koji je smješten u gradu Blackpool, grofovija Lancashire, Engleska. Trenutno nastupa u League One, trećem rangu engleskog nogometa. Balckpool je prvi tim u engleskoj koji je preko play-offa izborio promociju u sve četiri divizije Football League.
Nadimak kluba je the Seasiders. Najveći rival kluba je Preston North End sa kojim igra West Lancashire derbi. Od 1901. godine domaće utakmice igra na stadionu Bloomfield Road.
Historija
Novi klub je uspio osvojiti dvije srebrene medalje u svojoj prvoj sezoni, u Fylde kupu i Lancashire Junior kupu. Na kraju slijedeće sezone Blackpool je postao član Lancashire League. U prvoj sezoni je zauzeo peto mjesto od ukupno trinaest klubova. Naredne sezone osvaja drugo mjesto, prije nego je osvojio ligu u svom četvrtom pokušaju.
Domaće utakmice je prvobitno igrao na stadionu Raikes Hall (također poznai i kao Royal Palace Gardens). Stadion je bio dio velikog zabavnog kompleksa koji je uključivao pozorište, jezero, te ostale znamenitosti. 13. maja 1896. godine klub je postao društvo sa ograničenom odgovornošću. Iste godine postaje član Football League. Prvu utakmicu u novoj ligi je odigrao 5. septembra 1896. godine protiv ekipe Lincoln City, poražen je sa 3-1.
Kvantno računarstvo
link=//upload.wikimedia.org/wikipedia/commons/thumb/6/60/IBM_Q_system_%28Fraunhofer_2%29.jpg/220px-IBM_Q_system_%28Fraunhofer_2%29.jpg|mini| [[IBM Q System One (2019), prvi komercijalni kvantni računar baziran na kolu]] Kvantno računanje je vrsta proračuna čije operacije mogu iskoristiti fenomene kvantne mehanike, kao što su superpozicija, interferencija i zapetljanost. Uređaji koji izvode kvantna izračunavanja poznati su kao kvantni računari. Iako su trenutni kvantni računari premali da bi nadmašili uobičajene (klasične) računare za praktične primjene, vjeruje se da su veće realizacije sposobne riješiti određene računske probleme, kao što je cjelobrojna faktorizacija (koja je u osnovi RSA enkripcije), znatno brže nego klasični kompjuteri. Proučavanje kvantnog računarstva je podpolje kvantne informatičke nauke.
Postoji nekoliko modela kvantnog računanja od kojih su najšire korišteni kvantni krugovi. Ostali modeli uključuju kvantnu Turingovu mašinu, kvantno žarenje i adijabatsko kvantno računanje. Većina modela je bazirana na kvantnom bitu, ili "kubitu", koji je donekle analogan bitu u klasičnom računanju. Kubit može biti u kvantnom stanju 1 ili 0, ili u superpoziciji stanja 1 i 0. Međutim, kada se mjeri, uvijek je 0 ili 1; vjerovatnoća bilo kojeg ishoda zavisi od kvantnog stanja kubita neposredno prije mjerenja. Jedan model koji ne koristi kubite je kvantno računanje kontinuirane varijable.
Svaki računski problem koji se može riješiti klasičnim računarom može se riješiti i kvantnim računarom. Suprotno tome, svaki problem koji se može riješiti kvantnim kompjuterom može se riješiti i klasičnim kompjuterom, barem u principu ako mu se da dovoljno vremena. Drugim riječima, kvantni kompjuteri poštuju Church-Turingovu tezu. To znači da, dok kvantni računari ne pružaju nikakve dodatne prednosti u odnosu na klasične računare u smislu izračunljivosti, kvantni algoritmi za određene probleme imaju znatno nižu vremensku složenost od odgovarajućih poznatih klasičnih algoritama. Zanimljivo je da se vjeruje da kvantni kompjuteri mogu brzo riješiti određene probleme koje nijedan klasični kompjuter ne bi mogao riješiti u bilo kojem izvodljivom vremenu – podvig poznat kao "kvantna nadmoć". Proučavanje računske složenosti problema u odnosu na kvantne računare poznato je kao kvantna teorija složenosti.
Diplomac (1967)
Diplomac je američka dramska komedija snimljena 1967. u režiji Mikea Nicholsa. Scenarij su napisali Calder Willingham i Buck Henry na osnovu istoimenomg romana autora Charlesa Webba. Film je imao osam nominacija za Oscar, a osvojio je samo jedan, i to za najbolju režiju. Za Zlatni globus imao je sedam nominacija, a osvojio je pet nagrada u raznim kategorijama među kojima se ističe nagrada za najbolji film u kategoriji komedija ili mjuzikl. Godine 2007. Američki filmski institut rangirao je ovaj film kao 17. najveći film svih vremena, a dijalog iz filma "Gospođo Robinson, Vi me pokušavate zavesti, zar ne?" proglašen je kao 63. od ukupno 100 filmskih citata. Film istražuje život 21-godišnjeg Bena Braddocka (Dustin Hoffman) koji tek što je diplomirao na neimenovanom fakultetu na sjeveroistoku SAD-a. Vjeruje se da je škola Williams College alma mater Charlesa Webba, autora romana; u sekvenci otvaranja filma Dustin Hoffman nosi kravatu Williams Collegea. Benjamin stiže na Međunarodni aerodrom LAX u Los Angelesu.
Radnja
Film počinje sa zabavom koja se priređuje iste večeri u kući njegovih roditelja u Pasadeni, predgrađu Los Angelesa, u čast njegovog diplomiranja. Benjamin je vidno uznemiren na zabavi na kojoj su prisustvovali prijatelji njegovih roditelja. On posmatra sa strane, dok njegovi roditelji drže govore a komšije ga pitaju o njegovim budućim planovima. Benjamin izbjegava svakoga ko dolazi da mu čestita, otkrivajući svoju tobožnju postiđenost na sve počasti koje je osvojio na koledžu. Gospođa Robinson (Anne Bancroft), zanemarena supruga poslovnog ortaka njegovog oca, traži od Benjamina da je odveze kući, što on nerado čini.
Po dolasku do njene kuće, ona moli Benjamina da svrati, rekavši da ona ne voli da ulazi sama u mračnu kuću. Kad su ušli unutra, ona mu nudi piće, i kasnije ga zavodi nudeći mu da ima vezu s njim. Ova scena u kojoj Benjamin kaže:"gospođo Robinson, vi pokušavate da me zavedete" je jedna od najčuvenijih scena u filmu. Bez jasnog razloga, ona pokušava da ga zavede, skidajući svoju odjeću. Gospodin Robinson stiže kući nekoliko minuta kasnije, ali nije ništa posumnjao. Isprva zbunjen i šokiran njenim zavođenjem, Benjamin bježi u noć.
Nekoliko dana kasnije Benjamin kontaktira gospođu Robinson i nespretno organizira randevu u hotelu gdje počinje njihova afera. Sada već siguran i opušten, Benjamin provodi ljeto plivajući u bazenu po danu, a noću ide da se sastane sa gospođom Robinson u hotelu. Benjamin je očigledno neiskusan što se tiče seksualnosti, ali je uvučen u aferu sa starijom, ali još uvijek privlačnom, gospođom Robinson. Njihova afera čini se da traje skoro cijelo ljeto. Sve njihove scene su montirane sa muzikom u pozadini, što dočarava beskrajni prolazak vremena. Jedna scena izgleda kao da Benjamin izlazi iz kuhinje svoje kuće i direktno ulazi u hotelsku sobu koju dijeli sa gospođom Robinson. Benjamin otkriva da oni nemaju ni o čemu da razgovaraju, ali ona odbija da razgovara, i samo želi seks. Nakon jedne dosadne večeri, gospođa Robinson kaže Benjaminu da je bila prisiljena odustati od fakulteta i udati se za nekog koga ona ne voli nakon što je ostala trudna sa kćerkom Elaine.
U međuvremenu, Benjamina je natjerao njegov otac da odabere post-diplomsku školu kako bi nastavio sa obrazovanjem. Benjamina uopšte ne zanimaju studije, i ravnodušan je prema željama svog oca i provodi svoje vrijeme u ljenčarenju i spavajući s gospođom Robinson. Gospodin Robinson, nesvjestan afere s njegovom suprugom, ohrabruje Benjamina da izađe sa njegovom kćerkom, Elaine (Katharine Ross). Benjaminovi roditelji ga sve više ohrabruju da se zabavlja s njom. Tokom jednog sastanka, gospođa Robinson prisiljava Benjamina da joj obeća da nikada neće izaći s Elaine. Da li iz straha od gospođe Robinson, ili predosjećanja da izlasci sa kćerkom njegove ljubavnice mogu biti katastrofalni, on pokušava da je izbjegava. Međutim, zbog uporne intervencije tri roditelja, on je primoran da izlazi s njom.
Zbog toga on pokušava da svaki njegov sastanak sa njom bude katastrofa, tako da ona odustane od veze s njim. On vozi neoprezno, praktično ignorira Elaine, a zatim je odvodi u striptiz klub gdje je otvoreno ponižavana i ona tiho počinje da plače. Nakon što ju je rasplakao on joj objašnjava da je grub prema njoj samo zato što su ga njegovi roditelji natjerali da izađe sa njom. On ju je nespretno poljubio pokušao da razveseli i zatim idu do restorana da pojedu hamburger. Benjamin otkriva da je Elaine osoba s kojom mu je ugodno i da može razgovarati s njom o svojim problemima. Od tog momenta Benjaminov život se komplicira. Ljubomorna gospođa Robinson prijeti da će otkriti njihovu aferu kako bi spriječila da Benjamin otpočne vezu sa Elaine, tako da Benjamin nepromišljeno odlučuje da kaže istinu. Uznemirena zbog Benjaminovog randevua s njenom majkom, Elaine se vraća na Berkeley i odbija razgovarati sa njim.
Benjamin odlučuje da se oženi sa Elaine kako bi imao budućnost s njom i odlazi u Berkeley, gdje iznajmljuje sobu, i počinje da je prati. On pokušava da uspostavi kontakt dok je ona bila u autobusu na putu da se sastane s njenim školskim drugom Carlom. Sutradan, ljutita Elaine ulijeće u Benjaminovu sobu i zahtjeva da zna šta on traži na Berkeleyju nakon što je iskoristio to jest "silovao" njenu majku dok je ona bila pijana te večeri na proslavi njegove mature. Šokiran onim što je Elaine rekla, Benjamin joj kaže da je njena majka bila ta koja ga je zavela te noći, ali Elaine odbija da mu vjeruje i ne želi da čuje činjenicu da je njena majka lukava zavodnica. Benjamin kaže da će njoj za volju napustiti Berkeley i otići negdje drugdje. Elaine kaže Benjaminu da ne odlazi sve dok ne napravi određeni plan o tome šta želi učiniti sa svojim životom.
Sutradan, Elaine dolazi u Benjaminov stan usred noći i pita ga da je poljubi. U narednih nekoliko dana, njih dvoje se druže na Berkeleyju dok je Benjamin pita da se uda za njega. Elaine nije sigurna o tome i govori mu je ona već obećala Carlu da bi se mogla udati za njega. Gospodin Robinson, koji je saznao sve o aferi Benjamina i njegove supruge, dolazi u Benjaminov stan na Berkeleyju, gdje mu prijeti i prisiljava Elaine da napusti školu i odvodi je da se uda za Carla. Benjamin govori gospodinu Robinsonu da je njegova supruga loša osoba i da ga je ona uvukla u aferu. Ali gospodin Robinson je također skeptičan i odbija da mu povjeruje. Elaine je ostavila Benjaminu poruku u kojoj kaže da ga voli, ali da je njen otac jako ljut i da njihova veza nema smisla.